願平安與各位同在！
歡迎大家蒞臨多哈
我宜家嘅工作係負責卡塔爾嘅食品安全
但喺未來兩年
我要幫手規劃一個大項目
同埋喺之後嗰十年執行項目
當然有好多同事兼埋一齊做啦
但首先，我想同大家 分享一個我自己嘅故仔
呢個故仔發生喺大家身處嘅呢個國家
在座嘅大多數今日都應該食過三餐
或者喺活動之後仲會食
但係，二十世紀四十年代嘅 卡塔爾是乜嘢樣嘅呢？
大概有 11,000 人口
冇水、冇能源 冇石油、冇汽車…乜都冇
喺度生活嘅大多數人
一係喺海邊村莊打魚為生
一係周圍遊牧揾水源
宜家大家所見嘅迷人景緻喺當時仲未有
多哈、迪拜、阿布扎比、科威特 或者利雅得以前都係好落後
之所以落後唔係因為人哋發展唔到城市
而係事關資源貧乏
眾所週知，當時嘅人均壽命短
大多數人嘅壽命都係得 50 歲
隨著時間發展，石油時代蒞臨嘞
1939 年，當時嘅人首次喺中東發現石油
但遺憾嘅係，直到二戰之前
石油仲未得到全面嘅商業開採
咁，石油到底起到幾大作用？
正如各位所見 佢改變咗呢個國家嘅面貌
佢亦令喺沙漠揾水源同食物嘅 遊牧民族移居到城市
大家可能會覺得奇︰
我屋企人嘅口音不盡相同
我嘅母親同我嘅父親嘅口音有好大分別
那怕喺呢個人口 30 萬嘅國家
就已經有五六種唔同口音
有人會問點解？
査實係事關我哋住得好零散
畢竟資源唔集中
我哋冇可能咁集中居住
但當資源，即係石油，豐富嘅時候
我哋就開始發展先進技術
並因應發展所需，將人集中起嚟
住喺唔同地方嘅人開始瞭解對方
於是乎發現大家嘅口音好唔相同
以上就係石油時代嘅情況
宜家我哋嚟關注今日
呢個就係今時今日嘅多哈
今日嘅人口有幾多？
經已係 170 萬人嘅大城市
但發展所花嘅時間卻少過 60 年
過去五年經濟平均增長 15%
壽命預期提升至 78 歲
人均用水量上到去 430 升
人均用水量達到世界高水平
由水資源極其匱乏
到用水量達到世最高水平
我唔知係咪因為過往啲人太缺水所致
之不過呢個故仔最盞鬼係乜嘢呢？
最盞鬼係過去五年係冇水嘅情況下
我哋仍然能夠保持 15% 經濟增長
呢個簡直係傳奇
係從未喺歷史出現過嘅
歷史上，冇水源嘅城市都會被廢棄
但係喺多哈，啲人卻改寫歷史
城市唔止係講緊興建咁簡單
更加載住好多人嘅夢想 想成為科學家、醫生
佢哋都想起靚嘅家園 請建築師設計屋企
正因為人嘅堅定同努力
令呢笪不毛之地變成宜居繁榮
但一切都必須歸功於先進科技
巴西嘅年降雨量有 1,782 毫米
卡塔爾淨係得 74 但同巴西經濟發展率一樣
咁點解我哋可以齋靠 74 毫米嘅 雨量成就今日呢？
雖然我哋冇水資源
但我哋有好龐大嘅海水淨化裝置
呢個時候能源就係關鍵︰能源改變一切
能源就係我哋從地底抽取同消耗嘅石油
査實在大多數人嚟到多哈都係靠佢
所以，石油就似係我哋嘅湖泊同河流
事關有佢，大家先至有淡水可用
講到呢度，海水淡化技術 係對呢個地方最大嘅恩物
但呢個地方咁樣發展，有咩風險？
你哋有冇擔心過？
我想講嘅係，當我哋放眼全球
你就會發現，擔心並非多餘
人口不斷增長 對資源嘅需求亦都不斷增長
幾個月前，全球人口總數 經已經超過 70 億
隨之而嚟嘅就係對食物需求嘅增長
據預測，到 2050 年 全球人口會突破 90 億
對於一個缺乏水資源嘅國家嚟講
必須要考慮未來人口增長帶嚟嘅負擔
呢一事實甚至改變咗人嘅飲食方式
隨著社會經濟水平提高
人嘅飲食習慣亦都隨之改變
例如會食更加多肉
另一方面，因為氣候變化同其他原因
農作物產量減少
所以，人不得不面對危機會發生嘅事實
呢個就係卡塔爾嘅現況
我哋嘅淡水儲備只夠用到兩日
我哋 90% 嘅食物都依賴進口
我哋亦衹開發咗 1% 嘅國土
我哋為數唔多嘅農民
亦都因為市場開放政筞 同引進激烈競爭等原因
而唔再從事農業生產
所以話，危機的確存在
呢啲危機直接影響著呢個國家嘅 可持續發展同延續性
咁，有乜解決方案呢？
有冇解決方案？
答案係有嘅
呢份投影片總結咗數千頁嘅 技術文件內容
亦都係我哋過去兩年嘅工作成果
我先講水資源
之前我哋經已知道，我哋確實需要能源
如果我哋需要能源，要係咩能源？
不可再生資源？化石燃料？
定係我哋可以用其他能源？
假設我哋使用其他能源 係咪會有更多著數？
我斷估大多數人都諗到太陽能
冇錯，呢度全年晴天日數 高達 300 日，陽光充沛
所以，我哋要利用太陽能製造水
於是我哋興建 180 萬千瓦功率嘅 太陽能發電設施
嚟製造 350 萬立方米嘅淡水
350 萬一啲都唔細數
呢啲淡水將會分配畀農民
用嚟灌溉農作物
進而為社會供應糧食
但係，我哋唔單止要做到可持續
我哋仲需要追求發展同進步
包括系統可靠性、高等教育 研究開發、工業、科技
令製造出嚟嘅科技可以 用於應用同市場裏面
但係要將所有嘢到位 需要有法律、政策同規範
冇咗法律、政策同規範 一切都衹係空談
呢個亦正係我哋計劃之中嘅工作
順利嘅話，成個規劃方案 將喺兩年內完成
然之後實施方案
我哋嘅目標係建成 一個千年難得一見嘅城市
就好似伊斯坦堡、羅馬、倫敦 巴黎、大馬士革，以及開羅一樣
我哋城市雖然淨係得 60 年歷史
但我哋希朢佢能夠和平地永遠存在
多謝
（掌聲）